Juba viiendat aastat järjest tervitas Sarapuu sulgpallihalli noori kevadine Sigulda.
U-11 vanuseklassist olid tublid Marri Lankov, kes saavutas kolmanda koha ja Oliver Puhtla, kes oli poiste seas neljas.
U-13 vanuseklassis olid mängijad tublid paarismängudes, kus poisid Kert Veri ja Erik-Georg Nõmme jõudsid finaali, alla tuli vanduda kodustele konkurentidele Oliver Hani – Karl-Oskar Männikule. Individuaalselt sai Kert Veri kaheksanda ja Erik-Georg Nõmme üheksanda koha.
Tüdrukutest saavutasid kolmanda koha Kertu Saksing – Diana Baranova, individuaalselt vastavalt kümnes ja üheteistkümnes koht.
U-19 vanuses olid üksikmängudes Gregor Rämmal seitsmendal ja Mihkel Mart Liim üheksandal kohal.
Paarismängus saavutati tubli kolmas koht, kusjuures kolmanda koha mängus alistati Nõo paar Männik – Zirk kolmes geimis.
Karoliine Inselberg oli üksikmängus vanuses U-19 kuues ning paarismängus koos lätlanna Amanda Azarovaga kolmas.
Osalejad, kes algusaastatel olid veel lapsed, on tänaseks suureks kasvanud ning mängisid juba kõige vanemas vanuseklassis. Õnneks on peale kasvamas uus põlvkod töökaid ja andekaid noori ning järelkasvu pärast muretsema ei pea.
Hooaja viimaseks võistluseks on 2. juunil A. Le Coq spordihallis toimuv Tartu linna lahtised noorte meistrivõistlused.
Ikewald Sarapuu